Juozas Almis Jūragis

Juozas Almis Jūragis (1917 m. spalio 3 d. Baltkalnis, Laukuvos valsčius, Tauragės apskritis – 2014 m. kovo 4 d. Sidnėjus, Australija) – Lietuvos poetas, žurnalistas, redaktorius, Australijos lietuvių visuomenės veikėjas.Juozas Almis Jūragis. Visuotinė lietuvių enciklopedija. Nuoroda tikrinta 2021-12-02.

 Biografija 
Baigęs Plungėje tėvų kapucinų gimnaziją, atvyko į Kauną. Pirmoji publikacija pasirodė 1931 m. „Žvaigždutėje“, vėliau bendradarbiavo leidiniuose „Šaltinis“, „Skautų aidas“, „Trimitas“, „Jaunasis ūkininkas“, „Lurdas“, „Draugija“, „Ateitis“, „Žemaičių žemė“, „Karys“, „Savaitė“, „Naujoji Lietuva“.

Karo metais – lietuviškųjų batalionų karys Rytų fronte. 1944 m. pasitraukė į Vokietiją, Prancūziją, Austriją, Italiją, iš kur emigravo į Australiją. Laive sutiko Stanislavą Pinikaitę, su kuria išlipus į krantą netrukus susituokė. Pagal sutartį pirmus dvejus metus dirbo Varagamboje, didelės užtvankos statyboje. Vėliau iki pensijos dirbo „Conpress“ bendrovės, leidžiančios didžiausią Australijos moterų žurnalą „Women’s Weekly“, gamybos ir ekspedicijos skyriuje.Marija Macijauskienė. Vėjų nužymėtais vieškeliais einu. XXI amžius. 2009/03/12 

Nuo 1948 m. leidinių „Mūsų pastogė“, „Tėviškės aidai“ bendradarbis, 1965–1966 m. redagavo „Tėviškės aidų“ mėnesinį kultūrinį priedą „Verpetai“, kartu su Jurgiu Janavičiumi Sidnėjuje 1970–1973 m. leido literatūrinį leidinį „Poezijos ir prozos lakštai“, ilgametis Sidnėjaus „Plunksnos“ klubo pirmininkas.

Suredagavo pirmąjį „Australijos lietuvių metraštį“ 1962 m., almanachą „Plunksna ir žodis“ 1966 m., antologiją „Terra Australis“ 1972 m. 1964 m. įsteigė Žemaičių knygos mėgėjų ratelį „Gintaras“, kurio tikslas – leisti lietuviškas knygas. 1965–1967 m. Australijos lietuvių bendruomenės Krašto kultūros tarybos sekretorius.

Lietuvių rašytojų draugijos narys.

 Bibliografija 
 Tolimieji miražai, poezijos rinkinys, Sydney, 1964 m.
 Akmens ir paukščio metas, poezijos rinkinys, Belmore, 1977 m.
 Lietuvių poezija išeivijoje 1945–1971, antologija, III t.
 Žeme, būk mano motina, lyrika, Peakhurst, Gintaras, 1986 m.
 Tik sapno ugnį jausi, rinktinė, Vilnius, 1999 m.

 Šaltiniai 

Kategorija:Australijos lietuviai
Kategorija:Lietuvos redaktoriai
Kategorija:Lietuvos poetai